Antero de Quental

Antero Tarquínio de Quental (Punta Delgada, Açores, 18 de Abril de 1842 — Punta Delgada, 11 de Setembre de 1891), fui un poeta i scritor pertués, que tubo un papel amportante ne l mobimiento de la Geraçon de 70.

Naciu an Punta Delgada ne ls Açores, adonde tamien se matou. An 1858 antrou para dreito an Coimbra, curso que acabou an 1864. An 1866 tenta antrar pa l eisército de Garibaldi, i an 1869 bai als Stados Ounidos. An 22 de Maio de 1871 son einouguradas las Cunferéncias de l Casino. An 1874 queda mui malo i an 1877 bai-se a Paris a cunsultar l doutor Charcot. An 1884 saca ne l Palácio de Cristal ne l Porto l retrato de L Grupo de ls Cinco (cun Eça de Queirós, Guerra Junqueiro Oliveira Martins i Ramalho Ortigão). Cun Antero de Quental se correspundiu Manuel Sardenha (pseudónimo de l mirandés Abade Manuel Joaquim Sardinha), sendo de grande amportança teórica subre l cunceito de poesie rebolucionária, la carta que Antero de Quental le screbiu al mirandés l 10 de Setembre de 1871. De Antero de Quental traduziu Manuol Sardina, pseudónimo de mesmo mirandés, l poema Zara [Anthero de Quental, Zara, edição polyglotta, Lisboa, Imprensa Nacional, 1894].

Scritores